Baaienaars bring boek oor Baviaans uit | News24
Baaienaars bring boek oor Baviaans uit
Prof Otto Terblanche
Baviaanskloof: 'n Kultuurhistoriese oorsig van Nuwekloof tot Kruisrivier
'n Pragpublikasie oor die ongerepte en skilderagtige Baviaanskloof het so pas verskyn.
Die samestellers van die boek, Baviaanskloof: 'n Kultuurhistoriese oorsig van Nuwekloof tot Kruisrivier, is Colijn Scheltema, afgetrede landboukundige van Port Elizabeth, en Naomi Haupt.
Die boek van 183 bladsye bevat ongeveer 200 pragtige kleurfoto's. Die samestellers het 'n kort geskiedenis gegee van tientalle plase in die bewoonbare deel van die Kloof, dit wil sê die deel aan die Willowmore kant van die Kloof. GPS koördinate van al die gastehuise word ook gegee.
Ander fasette van die Kloof wat beskryf word, is: boerderybedrywighede, biodiversiteit (flora en fauna), die rotsformasies, medisinale plante, bekende persoonlikhede van die Kloof, kerklike verwikkelinge, plaasskole en menseverhoudinge.
Dié boek is 'n onontbeerlike gids vir besoekers aan die Kloof. Die Baviaanskloof kry lewe in die bladsye van dié besondere boek.
Belangstellendes kan Colijn Scheltema kontak by 041 360 2298 en 082 374 1332. Sy eposadres is: colynscheltema@gmail.com